open-index/open-wikipedia-markdown huggingface dataset:
Red Sparowes

**Red Sparowes** on yhdysvaltalainen Post-rockia/-metallia soittava yhtye, joka perustettiin Los Angelesissa vuonna 2003. Yhtye koostuu Isiksen, Neurosiksen, Halifax Pierin, Angel Hairin ja Pleasure Foreverin entisistä ja nykyisistä jäsenistä. Yhtye on tunnettu erittäin pitkistä kappaleiden nimistään. Kappaleissa ei myöskään ole ollenkaan lauluosuuksia. Yhtye esiintyi Suomessa vuonna 2011 Joensuussa Ilosaarirock-festivaalilla.

## Kokoonpano
* Bryant Clifford Meyer - kitara
* Greg Burns - basso
* Emma Ruth Rundle - kitara
* Andy Arahood - kitara / basso
* David Clifford - rummut

### Entiset jäsenet
* Jeff Caxide - basso / kitara 
* Dana Berkowitz - rummut
* Josh Graham - kitara

## Diskografia
### Studioalbumit
**[[At the Soundless Dawn]]* (2005)
**[[Every Red Heart Shines Toward the Red Sun]]* (2006)
**[[The Fear Is Excruciating, But Therein Lies the Answer]]* (2010)

### Muu tuotanto
**[[Red Sparowes (albumi)|Red Sparowes]]* (2004) (demo)
**[[Untitled (Red Sparowesin albumi)|Untitled]]* (2006) (Split-julkaisu Gregor Samsan kanssa)
**[[Triad (albumi)|Triad]]* (2006) (Split-julkaisu Battle of Micen ja Made Out Babiesin kanssa)
**[[Black Tar Prophecies Vol. I]]* (2006) (Split-julkaisu Grailsin kanssa)
**[[Oh Lord, God of Vengeance, Show Yourself!]]* (2006) (CD)

## Aiheesta muualla
* Yhtyeen viralliset sivut  
*
Rosabeth Moss Kanter

**Rosabeth Moss Kanter** (s. 15. maaliskuuta 1943 Cleveland, Ohio) on yhdysvaltalainen kauppatieteen professori, erikoisaloinaan strategia, innovaatiot ja muutosjohtaminen.
Hän työskentelee Harvardin yliopistossa, jossa hänellä on liiketaloustieteen Ernest L. Arbuckle -professuuri.

Kanter toimi vuosina 1989–1992 Harvard Business Reviewin päätoimittajana.

## Koulutus
Kanter valmistui kandidaatiksi (psykologia ja sosiologia) Bryn Mawr Collegesta vuonna 1964.
Sieltä hän siirtyi Michiganin yliopistoon, missä hän opiskeli ensin maisteriksi (1965), ja valmistui tohtoriksi (sosiologia) vuonna 1967.

## Akateeminen ura
Kanter oli vasta toinen nainen, joka valittiin pysyvään virkaan Harvard Business Schoolissa (HBS).
Ennen siirtymistään HBS:ään vuonna 1986, Kanter toimi vierailevana professorina MIT:n Sloan School of Managementissa (1979–1986).

MIT:a ennen Kanter hoiti organisaation johtamisen ja sosiologian professuureja Yalessa (1977–1986), ja oli sosiologian apulaisprofessori Brandeisin yliopistossa (1966–1977). 1975–1976 hän oli Post-doc -tutkijana Harvard Law Schoolissa ja 1973–1974 organisaatiokäyttäytymisen tutkimusohjelmassa Harvardissa.

### Tunnustukset
Kanter on saanut urallaan lukuisia tunnustuksia, muun muassa 22 kunniatohtorin arvoa.

## Julkaisuja
*
*
*
*
*
*
*
*
*
*
*
*
*
*
*

## Lähteet
* 
### Viitteet

## Aiheesta muualla
*Kanterin blogi 
*Rosabeth Moss Kanterin haastattelu (Strategy-Business.com) 
*The Handy Guide to the Gurus of Management (Charles Handy haastattelee Kanteria, .ram)
*Kanterin artikkeleita HBS:n Working Knowledge -sivuilla
Piet Kee

**Pieter William "Piet" Kee** (30. elokuuta 1927 – 25. toukokuuta 2018) oli alankomaalainen urkuri ja säveltäjä. Hän opiskeli konservatoriossa Amsterdamissa ja nousi maineeseen varsinkin improvisaatiotaidoillaan; hän voitti Haarlemin kansainvälisen improvisointikilpailun perättäisinä vuosina 1953–1955.

Kee työskenteli pitkään urkupedagogina sekä kirkkourkurina Alkmaarissa ja Haarlemissa. Hänen sävellystuotantoonsa kuuluu muun muassa *Haarlem Concerto* (2005) uruille ja orkesterille.

## Lähteet
Kognitiivinen käyttäytymisterapia

**Kognitiivinen käyttäytymisterapia** (, lyhenne **CBT**)  on psykoterapiamuoto, joka perustuu oppimis-, kognitiivisen ja sosiaalipsykologian teoriaan ja tutkimukseen ja keskittyy pääasiallisesti nykytilanteessa vaikuttavien käyttäytymisongelmia ylläpitävien tekijöiden kartoittamiseen ja hoitoon.

Kognitiivisessa käyttäytymisterapiassa painotetaan yksilön vuorovaikutusta (sosiaalisen) ympäristönsä kanssa nykyhetkessä. Kognitiivisessa käyttäytymisterapiassa tutkitaan, miten ihminen käyttäytyy tai menettelee eri tilanteissa ratkaistakseen ongelmiaan ja tarvittaessa hänelle opetetaan elämänlaadun kannalta toimivampia ja käyttökelpoisempia tapoja ongelmien ratkaisemiseksi. Kognitiivinen käyttäytymisterapia aloitetaan aina käyttäytymisanalyysilla tai asiakkaan tilanteen käsitteellistämisellä. Tämä voi johtaa huomaamaan, että asiakkaalta puuttuu sosiaalisia valmiuksia, että hänellä on itseänsä tai muiden kannalta epäedullisia tai tuhoisia ongelmanratkaisu- tai suhtautumistapoja, ”noidankehiä”, joihin hän on juuttunut. Peruslähtökohta on se, että jokainen yksilö on ainutlaatuinen ja jokaisen hoidon täytyy sen vuoksi perustua yksilölliseen käyttäytymisanalyysiin. (Tuomisto, Lappalainen, 2012)
 
Kognitiivisen käyttäytymisterapian tehokkuus on todettu sadoissa tieteellisissä tutkimuksissa ja se on saavuttanut tunnustusta kaikkialla maailmassa erityisen tehokkaana ja tieteellisesti tutkittuna psykoterapiamuotona. Tällä hetkellä on olemassa käyttäytymisterapeuttisia hoitomenetelmiä lähes kaikkiin psykiatrisiin, neurologisiin ja terveyspsykologisiin ongelmiin ja häiriöihin ja monien ongelmien hoidossa nämä hoitomenetelmät on osoitettu parhaiksi psykologisiksi hoitomenetelmiksi. Alueita, joilla käyttäytymisanalyysin ja kognitiivisen käyttäytymisterapian hoitomenetelmät ovat osoittautuneet erityisen tehokkaiksi ovat esim. ahdistuneisuus-, pelko-, ja masennusongelmat, syömis- ja unihäiriöt, oppimisvaikeudet, seksuaaliset ja muut parisuhdeongelmat, huono itseluottamus, väärinkäyttöongelmat, skitsofrenia ja erityyppiset stressiongelmat ja yleiseen terveyteen liittyvät ongelmat sekä lapsuuteen ja kehitysvammaisuuteen liittyvät häiriöt. Verrattaessa kognitiivista käyttäytymisterapiaa muihin psykoterapiamuotoihin sillä on tavallisesti saatu parempia tuloksia kuin muilla. Millään alueella ne eivät ole olleet huonompia kuin muilla psykoterapiamenetelmillä. Eräs uusi hoitoalue on persoonallisuushäiriöt, joiden hoidossa kognitiivisella käyttäytymisterapialla on myös saatu hyviä tuloksia. Maailman laajimmassa ja perusteellisimmassa psykoterapiatutkimuksessa (Grawe, Donati, Bermauer, 1994) juuri kognitiivisen käyttäytymisterapian menetelmät saivat parhaat tulokset. Tämä saavutus perustuu suuresti siihen kokeelliseen ja tieteelliseen traditioon, johon tämä terapiamuoto perustuu. Huonoksi osoittautuneet menetelmät on yksinkertaisesti hylätty.

## Lähteet
* Tuomisto, M. T.,  Lappalainen, R., Kognitiivinen käyttäytymisterapia. Teoksessa  Huttunen, M. O. & Kalska, H. (toim.), Psykoterapiat. Duodecim 2012
* Grawe, K., Donati, R. & Bermauer, F., Psychoterapie im Wandel. Von der Konfession zur Profession (4. Auflage). Göttingen: Hogrefe 1994
Tatjana Lioznova

**Tatjana Mihailovna Lioznova** (; 20. heinäkuuta 1924 Moskova, Neuvostoliitto – 29. syyskuuta 2011) oli venäläinen ohjaaja, joka muistetaan muun muassa minisarjasta *[[Kevään seitsemäntoista hetkeä]]* (1973). Hän teki myös täyspitkiä elokuvia, joihin kuuluu *[[Aamulla varhain]]* (*Rano utrom*, 1966). 

Lioznovasta tehtiin Neuvostoliiton kansantaiteilija vuonna 1984. 

## Lähteet

## Aiheesta muualla
*  
* Tatjana Lioznova
Dragan Čavić

**Dragan Čavić** (kyril. **Драган Чавић**; s. 10. maaliskuuta 1958 Zenica) on bosnialainen serbipoliitikko, joka toimi Bosnian serbitasavallan varapresidenttinä 2000–2002 ja presidenttinä 2002–2006.  Hän edustaa Demokraattista puoluetta.

## Aiheesta muualla
Kolmisoppi (Kuopion kaupunginosa)

**Kolmisoppi** on Kuopion 30. kaupunginosa noin seitsemän kilometriä keskustasta etelään. Kaupunginosan itäraja kulkee osaksi valtatiellä 5. Alue on saanut nimensä siellä sijaitsevasta Kolmisoppi-järvestä. Alueella on myös pienempi, edelliseen laskeva Vuorilampi. Naapurikaupunginosia ovat Neulaniemi, Neulamäki ja Savilahti pohjoisessa, Särkiniemi ja Levänen idässä sekä Neulalampi etelässä. Lännessä kaupunginosa rajautuu Kallaveden Pilpanlahteen. 

Kolmisopen pohjoisosissa sijaitseva Kolmisoppi-Neulamäen luonnonsuojelualue on noin 200 hehtaarin kokoinen. Kolmisopessa sijaitsee myös Kolmisopen ryhmäpuutarha ja Pilpan maja. Kaupunginosan etelärajalla Kolmisopenrannassa on mökkiasutusta.

Kolmisoppi on antanut nimensä lähistöllä, mutta Neulalammen kaupunginosan puolella sijaitsevalle yritysalueelle. Yritysalueella sijaitsee esimerkiksi Kauppakeskus Kolmisoppi.

## Lähteet

* 

## Aiheesta muualla

*Kolmisoppi-Neulamäki (esite ulkoilualeen karttoineen, pdf)  (kuopio.fi)
*Neulamäki-Vuorilampi  (ikkunasuomenluontoon.fi)
*Kolmisoppi-Neulamäki, Natura 2000-alue (ympäristo.fi)
Robert K. Merton

**Robert King Merton** (4. heinäkuuta 1910 Philadelphia, Pennsylvania, Yhdysvallat – 23. helmikuuta 2003 New York, New York, Yhdysvallat) oli yhdysvaltalainen sosiologi, joka määritteli muun muassa itsensä toteuttavan ennusteen käsitteen. Hän syntyi juutalaisille maahanmuuttajavanhemmille Philadelphiassa.

Merton esitti 1940-luvulla neljä tieteen yhteistä arvoa:
* tieteen tulokset ovat yhteisessä omistuksessa 
* ne ovat universaaleja eivätkä perustu tekijän asemaan
* esteettömyys tarkoittaa, että tulokset ovat kaikkien luettavissa 
* tuloksia on epäiltävä, eli ne on alistettava kriittiseen keskusteluun.

Merton loi huomattavan uran Columbian yliopiston professorina ja sai vuonna 1994 Yhdysvaltain presidentin myöntämän National Medal of Science -palkinnon. Taloustieteen Nobel-palkittu Robert C. Merton on hänen poikansa. 

## Lähteet

## Aiheesta muualla
Martti Koskinen

**Martti Antero Koskinen** (18. heinäkuuta 1941 Pulkkila – 26. joulukuuta 1988 Utajärvi) oli suomalainen sanoittaja ja säveltäjä. Hänen musiikkiansa ovat esittäneet muun muassa Esko Rahkonen, Reijo Kallio ja Matti Esko. Utajärvelle hän muutti vuonna 1953 ja asui siellä kuolemaansa vuoteen 1988 saakka.

*Olet rakkain* -kappaleen sanat liittyvät Martti Koskisen ja Chrisse Johanssonin yhteistyövuosiin. Kristiina Mäki on esittänyt tämän kappaleen LP:llä "Mää kottiis nyt" v. 1984.

## Lähteet
* Utajärvi-info 

### Viitteet

## Aiheesta muualla
* Henkilögalleria  KirjastoVirma: Tarja Vimpari, 2003. (Viitattu 10.10.2007)
* https://kansalliskirjasto.finna.fi/kansalliskirjastofikka/AuthorityRecord/melinda.(FI-ASTERI-N)000202601 Koskinen, Martti: säveltäjä, sanoittaja, harmonikansoittaja (viitattu 3.9.2022)
Tanegashiman avaruuskeskus

**Tanegashiman avaruuskeskus** () on osa JAXAn avaruusteknistä infrastruktuuria. Se sijaitsee Tanegashiman saarella 115 km etelään Kyūshūsta. Sen perusti vuonna 1969 JAXAn edeltäjiin kuulunut NASDA-organisaatio.

Siellä tehdään kantorakettien laukaisujen lisäksi rakettimoottorien testausta ja satelliittien seurantaa. Se on Japanin suurin avaruuskeskus.

Alueella on kaksi laukaisukompleksia: Yoshinobu ja Osaki. Yoshinobussa on kaksi laukaisutornia. Rakettimoottorien testausasema sijaitsee Yoshinobussa. 

Kesällä 2010 Japanin avaruushallinto oli saanut Tanegashiman kalastajien kanssa aikaan sopimuksen, joka sallii laukaisut kautta vuoden.  

## Lähteet

## Aiheesta muualla

* Keskuksen sivusto 
* Keskuksen sivusto  
* http://www.astronautix.com/sites/tanshima.htm
Eva Dahlbeck

**Eva Dahlbeck** (8. maaliskuuta 1920 Tukholma – 8. helmikuuta 2008 Tukholma) oli ruotsalainen näyttelijä ja kirjailija. Hänet tunnetaan muun muassa pääosistaan Ingmar Bergmanin elokuvissa *[[Odottavia naisia]]* (1952), *[[Rakkauden oppitunti]]* (1954) ja *[[Kesäyön hymyilyä]]* (1955).

Dahlbeck syntyi Saltsjö-Duvnäsissä, lähellä Tukholmaa. Vuonna 1958 Cannesin elokuvajuhlilla hän voitti jaetun parhaan naisnäyttelijän palkinnon elokuvasta  *[[Elämän kynnyksellä]]* (1958). Vuonna 1965 hän voitti Guldbagge-palkinnon parhaasta naispääosasta elokuvassa *[[Kissat (elokuva)|Kissat]]* (1965). Vuonna 1961 hänelle myönnettiin Eugene O'Neill -palkinto esiintymisistään teatterissa. Jätettyään näyttelemisen 1960-luvulla hän ryhtyi kirjoittamaan romaaneja ja runoja. Hänen viimeiseksi elokuvakseen jäi tanskalainen elokuva *Tintomara* (1970).

## Lähteet

## Aiheesta muualla
*
Quintus Pedius

**Quintus Pedius** (k. syksyllä 43 eaa.)  oli roomalainen poliitikko. Hän oli Julius Caesarin siskon Julian lapsenlapsi. 

Pedius mainitaan ensimmäisen kerran lähteissä vuonna 57 eaa., jolloin hän toimi Caesarin legaattina Galliassa. Vuonna 55 eaa. hän oli ehdolla kuruuliseksi ediiliksi, mutta hävisi äänestyksen. Caesarin kansalaissodan aikana Pedius kannatti luonnollisesti sukulaistaan. Caesarin sotiessa Pompeiusta vastaan Kreikassa Pedius toimi preettorina Roomassa. Preettorina Pedius kukisti Titus Annius Milon ja Marcus Caelius Rufuksen johtaman kapinan. Vuonna 45 eaa. Pedius toimi legaattina Hispaniassa. Palatessaan Roomaan Caesarin kanssa Pediukselle myönnettiin triumfi ja hänet nimitettiin prokosuliksi. 

Caesarin murhan jälkeen ilmeni, että kuollut diktaattori oli nimittänyt perillisiksiin sukulaisensa Gaius Octaviuksen, Lucius Pinariuksen ja Quintus Pediuksen. Pedius ja Pinarius saivat Caesarin perinnöstä pienemmän osan. Caesar adoptoi myös Octaviuksen postuumisti. Pedius luopui perintöosuudestaan Octaviuksen hyväksi. Vuonna 43 eaa. konsulit Aulus Hirtius ja Gaius Vibius Pansa Caetronianus kaatuivat Mutinan taistelussa. Octavianus otti armeijan komentoonsa ja pakotti senaatin nimittämään itsensä ja Pediuksen konsuleiksi. Pedius antoi heti säätää lain, joka tuomitsi Caesarin murhaajat. 

Octavianus liittoutui pian Marcus Antoniuksen ja Lepiduksen kanssa, muodostaen toisen triumviraatin. Pedius ehdotti senaatissa lakia joka armahti Antoniuksen ja Lepiduksen jotka oli nimitetty isänmaan vihollisiksi. Kun Roomassa saatiin triumvirien suunnittelemista proskriptioista, Pedius huolestui ja yritti tyynnytellä mielialoja kaupungissa. Rasitus oli kuitenkin liikaa Pediukselle, joka kuoli seuraavana yönä.

## Lähde
*Smith, Dictionary of Greek and Roman Biography and Mythology >  v. 3, page 163 - Q. Pedius
Teemu Laine (koripalloilija)

**Teemu Laine** (s. 10. maaliskuuta 1977) on suomalainen koripalloilija. Hän pelasi koripallon SM-sarjassa ja -liigassa kausina 1995–1998, 1999–2002 ja 2003–2009 ja edusti kotimaassaan vain kasvattajaseuraansa Lahden NMKY:tä, joka matkan varrella muutti nimensä Namika Lahdeksi. Kaudella 2005–2006 hänet valittiin Korisliigan parhaaksi kuudenneksi pelaajaksi. Hän voitti Suomen-mestaruuden kausilla 1999–2000 ja 2008–2009 sekä Suomen cupin kaudella 2000–2001. Hän toimi vuonna 2009 päättyneen pelaajauransa lopulla Namika Lahden joukkueen kapteenina.

Laine pelasi SM-sarjassa ja -liigassa 345 runkosarjaottelua, joissa hänen ottelukohtaiset keskiarvonsa olivat 9,1 pistettä, 2,0 syöttöä, 2,6 levypalloa ja 1,5 riistoa. Hän pelasi 92 pudotuspeliä, joissa uran keskiarvot olivat 10,2 pistettä, 2,5 syöttöä, 3,2 levypalloa ja 1,5 riistoa.

Laine pelasi Saksan toisella sarjatasolla kaudella 1998–1999 Quakenbrückin ja kaudella 2002–2003 Schwelmer Basketin joukkueessa.

Laine toimi kaudella 2009–2010 Korisliigassa Namika Lahden apuvalmentajana. 

## Katso myös
* Luettelo 500 syöttöä saavuttaneista Korisliiga-pelaajista
* Luettelo 500 pallonriistoa saavuttaneista Korisliiga-pelaajista

## Lähteet
Puumat

**Puumat** (*Puma*) on kissaeläinten (*Felidae*) suku. Sen ainoa elossa oleva laji on puuma (*Puma concolor*).

## Lähteet
Ultima III

**Ultima III: Exodus** on Origin Systemsin kehittämä ja alun perin 1983 julkaisema *[[Ultima]]*-tietokoneroolipelisarjan videopeli.

Exodus oli aikanaan ensimmäinen animoituja hahmoja sisältänyt tietokoneroolipeli. Pelaajalla oli myös hallinnassaan kokonainen seurue yhden pelaajahahmon sijasta.

## Tarina
Sankari saa Lord Britishiltä tehtävän voittaa Exoduksen ja lähtee Ambrosiaan etsiäkseen salaperäistä Time Lordia ja viimein Isle of Fireen lopputaisteluun Exoduksen kanssa.

## Vastaanotto
Peli voitti *[[Computer Gaming World]]in* lukijaäänestyksessä vuoden 1985 parhaan seikkailupelin palkinnon.

## Aiheesta muualla
*
August Nordenskiöld

**August [[Nordenskiöld (suku)|Nordenskiöld]]** tai **Nordenskjöld** (6. helmikuuta 1754 Sipoo – 10. joulukuuta 1792 Sierra Leone) oli suomalainen kirjailija, alkemisti, Suomen vuoritoimen johtaja ja swedenborgilainen. Nordenskiöld valmistui ylioppilaaksi Turussa vuonna 1770 ja opiskeli kemiaa ja minerologiaa Turun akatemiassa. Tämän lisäksi Nordenskiöld johti Ruotsin kaivostoimintaa Suomessa.

Myöhemmin asuessaan Lontoossa hän sai välikäsien kautta yhteyden Ruotsin kuningas Kustaa III:een, joka alkoi rahoittaa hänen yrityksiään viisasten kiven valmistamiseksi. Innoituksensa hän oli saanut isänsä Carl Fredrik Nordenskiöldin ja setänsä Magnus Otto Nordenbergin kullanvalmistusteorioista. 1780-luvulla Nordenskiöld oli tutustunut Carl Bergklintiin ja perusti hänen kanssaan vuonna 1787 Uudenkaupungin Vallimäen rinteelle alkemistisen pajan, joka aloitti toimintansa 11. tammikuuta. August haaveili valmistavansa niin paljon kultaa, että rahan hirmuvalta saataisiin kukistettua. Varojen loputtua Nordenskiöld ja Bergklint joutuivat keskeyttämään hankkeen. Nordenskiöldin omaisuus pakkohuutokaupattiin.

Myöhemmin hän matkusti Englantiin ja sieltä Sierra Leoneen perustamaan suomalaista utopiayhteiskuntaa nimeltä Uusi Jerusalem. Paikalliset asukkaat eivät ihastuneet kyseiseen ideologiaan eivätkä orjuuden lakkauttamiseen, vaan August pahoinpideltiin hengiltä. Toisen version mukaan hän olisi kuollut johonkin paikalliseen kuumetautiin. ”Augustin pääkallo” ja alkemistinen uuni ovat nähtävillä suvun kartanossa Mäntsälässä Alikartanon museossa. Elämänsä aikana Nordenskiöld kirjoitti useita kirjoja alkemiasta ja Uuden Jerusalemin kirkosta.
Hänen veljenpojanpoikansa Adolf Erik Nordenskiöld oli myös kuuluisa tutkimusmatkailija ja Koillisväylän löytäjä.

## Teokset
* An ADDRESS to the True MEMBERS of the NEW JERUSALEM CHURCH, London 1789
* Församlings formen uti det Nya Jerusalem, af August Nordenskjöld Jesu Christi ringaste tiänare, Kjöpenhamn 1790
* Försök til en chemisk och metallurgisk afhandling, Turku 1772
* Oneiromantien; eller konsten at tyda drömar. Förra delen, Stocholm 1783
* Oneiromantien; eller konsten at tyda drömar. Andra delen, Stocholm 1783
* Plan for a free community upon the coast of Africa, London 1789

## Teosten suomennoksia
* Kane Kanerva: ”Adressi Uuden Jerusalemin Kirkon todellisille jäsenille”, *Hermeetikko nro. 4*, s. 308. Salakirjat, 2016. 

## Lähteet

*Kullantekijät Uudessakaupungissa 
*Suomalaiset utopiayhteisöt

## Aiheesta muualla
* Helmer Winter : Suomen viimeinen kullantekijä, Suomen Kuvalehti, 08.06.1929, nro 23, s. 11, Kansalliskirjaston digitaaliset aineistot
Viena Korhonen

**Viena Maria Jolma**, kirjailijanimeltään **Viena Korhonen** (13. joulukuuta 1905 Sotkamo – 29. joulukuuta 1992 Sotkamo) oli suomalainen Kainuussa asunut kirjailija.

## Henkilöhistoria
Korhosen vanhemmat olivat vaatturi Aate Korhonen ja Auno Sofia Huotari ja puoliso vuodesta 1939 rakennusmestari Erkki Jolma. Korhonen valmistui kansakoulunopettajaksi Kajaanin seminaarista 1927 ja toimi opettajana muun muassa Kauhajoella, Turtolassa ja 1942-1944 Sotkamossa. 

Korhonen julkaisi 1930- ja 1940-luvulla neljä romaania ja voitti kaksi romaanikilpailua vuonna 1943.

## Teokset
* *Viimeiset muuttolinnut*, romaani.   WSOY 1938
* *Me emme lannistu*, romaani.  WSOY 1943, I palkinto WSOY:n rakentavan työn romaanikilpailussa
* *Armahdettu*, romaani.  Aura, Turku 1943, I palkinto Auran romaanikilpailussa
* *Ihmisyyden pelto*, romaani.  WSOY 1946

## Lähteet
* Suomen kirjailijat -tietokanta 
* Kajaanin seminaarin kasvatit kirjailijoina. 

### Viitteet

## Aiheesta muualla
* Viena Korhosen ''Kontti''-lehdessä 1920-luvulla ilmestyneitä kirjoituksia
Legio Martia

**Legio Martia** oli roomalainen legioona. Sen järjestysnumeroa ei tunneta, mutta se mainitaan useissa antiikin lähteissä. Legioona on nimetty sodanjumala Marsin mukaan. 

Legioona koostui Julius Caesarin Gallian sodan veteraaneista. Legioona oli *Africassa* vuonna 46 eaa. Julius Caesarin murhan jälkeen legioona oli Makedoniassa. Se kannatti aluksi Marcus Antoniusta, mutta loikkasi Legio IV Macedonican kanssa Octavianuksen leiriin. Legioona näytteli merkittävää roolia Mutinan taistelussa, jossa se taisteli Antoniuksen joukkoja vastaan. 

## Lähteet
Essi Valta

**Ester Valta**, joka käytti kirjailijanimeä **Essi Valta**, (16. elokuuta 1905 Lapinlahti &ndash; 22. elokuuta 1999 Helsinki) oli suomalainen kirjailija.

## Henkilöhistoria
Vallan vanhemmat olivat Kalle August Valta ja Matleena Ruotsalainen. Hän kävi kansakoulun, kauppakoulun ja -opiston sekä Taideteollisuuskoulun. Valta toimi kanslistina, piirtäjänä ja kustannusvirkailijana.  Viimeksi mainitussa toimessa hän oli kustannusliike Otavan palveluksessa 1939–1970.

## Teoksia
* *Tuli poltti Tuomaan talon*.  Otava 1940
* *Kievarin Ulla-Maija*, romaani.  Otava 1943
* *Rakas olet, elämä*.  Otava 1945
* *Suon seppele*, romaani.  Otava 1948
* *Piha*, romaani.  Otava 1952
* *Sirppi*, romaani.  Otava 1955
* *Ulapalla kulkee laiva, romaani ulkosaaristosta*.  Otava 1960
* *Puisto*.  Otava 1963
* *Kesää syksyllä*, romaani.  Otava 1967

## Palkinnot
* Otavan palkinto, 1955

## Lähteet
* Suomen kirjailijat tietokanta 

### Viitteet
Ari Munnukka

**Ari Munnukka** (s. 29. kesäkuuta 1963 Riihimäki) on uransa lopettanut suomalainen jalkapalloilija. Hän oli pelipaikaltaan libero tai keskuspuolustaja.

Munnukka edusti pelaajaurallaan Riihimäen Palloseuraa, Lahden Reipasta ja Ilvestä. Hän pelasi SM-tasolla 120 ottelua. Pelaajauran jälkeen Munnukka on toiminut muun muassa valmennustehtävissä Riihimäen Ilveksen organisaatiossa.

## Lähteet
Vappu Väre

**Lyyli Sigrid Luotonen**, o.s. **Koskinen**, kirjailijanimi **Vappu Väre** (5. syyskuuta 1901, Urjala – 20. lokakuuta 1964, Helsinki) oli suomalainen kirjailija. Hän käytti myös nimimerkkiä *Lyyli Hyrske*.

Luotosen vanhemmat olivat suutari Johan Viktor Koskinen ja Ida Josefina Weckman. Hän oli alkujaan lähtöisin Urjalasta, jossa eli nuoruutensa vuoteen 1921 saakka ja naimisiin mentyään (puoliso Arvo Luotonen; kirjailija Jalmari Jyränkö) muutti sieltä ensin Tampereelle, v. 1931 Turkuun ja myöhemmin 1936 Helsinkiin.

Luotonen oli lähes koko ammatillisen uransa ajan toimittajana ja avustajana useissa eri aikakauslehdissä, mm. Suomen Kuvalehdessä 1930-luvulta lähtien. Hän oli kuitenkin jo vuodesta 1924 lähtien julkaissut artikkeleita ja novelleja eri julkaisuissa useilla eri nimimerkeillä (mm. Lyyli Hyrske, Aulikki Reima, Sirkka, Vappu, Malviina ja Petra). 

Hän oli naimisissa kirjailija Jalmari Jyrängön (oikea nimi Arvo Luotonen) kanssa.

## Teoksia
* *Muukalainen*, romaani. 1923 (nimellä Lyyli Luotonen)
* *Korkein lahja*, romaani. WSOY 1926 (nimellä Lyyli Luotonen)
* *Vaalea Margareta*, nuorten romaani.  Gummerus 1934
* *Pilviä ja päivänpaistetta*, romaani. 1936 (nimellä Lyyli Hyrske)
* *Kivelän nuori isäntä*, romaani. 1937 (nimellä Lyyli Hyrske)
* *Iris, Johni ja sattuma: kesäinen tarina*, romaani. Gummerus 1938
* *Pirkko etsii perhettä*, romaani. WSOY 1940
* *Että pitikin sattua*, romaani. WSOY 1948
* *Kala-Mikon onni*, radiokuunnelma. 1952
* *Rippiaita*, radiokuunnelma. 1955

## Lähteet
* Suomen kirjailijat tietokanta 
* Hannu Rintakoski: Linnan edeltäjäkin kirjoitti urjalalaisista torppareista, Turun Sanomat 7.1.2005
* Pirkanmaalaista kaunokirjallisuutta - Vappu Väre
* T.Luotonen (kirjailijan jäämistön haltija)
Joensuun kanava

**Joensuun kanava** on sulkukanava, joka sijaitsee Pielisjoella Joensuun kaupungin keskustassa Siltakadun kohdalla. Kanava on yksi kolmesta Pielisjoen sulkukanavista yhdessä Kaltimon ja Kuurnan kanavien kanssa. Ensimmäinen kanava paikalle rakennettiin vuosina 1876&ndash;1877. Kanavan pituus oli 537 metriä ja siinä oli yksi puinen sulku, jonka pituus oli 35,6 metriä, leveys 7,7 metriä ja syvyys 2,1 metriä. Tämä sulku uusittiin vuosina 1918–1923 betonirakenteiseksi.

Vanhan sulun paikalle rakennettiin vuosina 1971–1973 uusi suursulku, jonka pituus on 160 metriä, leveys 16 metriä ja syvyys 2,4 metriä. Nykyisessä sulussa on sektoriportit. Vanhasta sulusta on nykyisin säilynyt enää sulun itäpuolen kiveys.

Joensuun kanavan sulun ja Länsikosken välisessä saaressa sijaitsee Pielisjoen kanavoinnin muistomerkki, jonka tekijä on tuntematon. Muistomerkki räjäytettiin 1917, koska siinä kuvattua Venäjän kaksipäistä kotkaa pidettiin silloin vanhan tsaarinvallan symbolina. Pronssinen muistomerkki löytyi Pekkalan kartanosta ja palautettiin entiselle paikalleen vuonna 1968.

Kanavan yli kulkevan läppäsillan alikulkukorkeus on suljettuna 2,5 metriä. Sillan ja sulkuporttien koneistot ovat sähkömekaaniset. Kanavasta on mahdollista kulkea itsepalvelukäytöllä, mikäli sillan avausta ei tarvita. Pudotuskorkeus kanavassa on 0,3 metriä. 

Kanavan kaukokäyttökeskuksesta suoritetaan kaikkien Pielisjoen kanavien ja avattavien siltojen käyttö.

Kanavan ja avattavan sillan käyttö- ja kunnossapitotehtävistä vastaa Väyläviraston urakoitsijana Mismo Oy.

## Kuvia

Tiedosto:Joensuun kanavan alaportit.jpg|Joensuun kanavan alaportit.
Tiedosto:Karelia Soutu Joensuussa.jpg|Karelia-Soutu Joensuun kanavassa kesällä 2019
Tiedosto:Justus Joensuun kanavassa.jpg|Justus-proomu Joensuun kanavassa kesällä 2019.
Tiedosto:Joensuun kanava talvella.jpg|Joensuun kanava talvella.
Tiedosto:Joensuun kanavan kaukokäyttökeskus..jpg|Joensuun kanavan kaukokäyttökeskus.


## Lähteet
* Suomen kanavat – Joensuun kanava 
*Väylävirasto – Joensuun kanava

### Viitteet

## Aiheesta muualla
Yrjö Hämäläinen

**Yrjö Hämäläinen** (11. marraskuuta 1905 Kuopio – 30. huhtikuuta 1964) oli suomalainen näyttelijä, teatterinjohtaja ja kirjailija.

Hämäläisen vanhemmat olivat liikemies Aaro Hämäläinen ja Eeva Hänninen. Hän kävi Suomen näyttämöopiston ja toimi teatterinjohtajana ja näyttelijänä Hämeenlinnassa, Turussa ja Viipurissa. 

Hämäläinen näytteli Teuvo Tulion elokuvassa *[[Kiusaus (vuoden 1938 elokuva)|Kiusaus]]* (1938) ja Valentin Vaalan elokuvassa *[[Keinumorsian]]* (1943).

## Teoksia
*  *Auto kiitää sillan yli*, radiokuunnelma.  1937
*  *Eläköön Turku!*, näytelmä.  1940-1941
*  *Rengasmatka*, näytelmä. 1943-1944
*  *Kuolema vierailee ensi-illassa*.  Miete, Tampere 1945
*  *Kuninkaan sormus, 7-kuvaelmainen nuortennäytelmä*.  1954
*  *Kettu Repolaisen teatteri*, kuvittanut Hilkka Silvekoski, lastenkirja.  Otava 1957
*  *Floran päivät, 4-näytöksinen huvinäytelmä*.   1958
*  *Ilta Liuksialassa, 1-näytöksinen näytelmä*.  1958

## Lähteet
* Suomen kirjailijat -tietokanta 
* Pohjoissavolaisen kaunokirjallisuuden bibliografia – Yrjö Hämäläinen 
*
Kelttien sotavaunut

**Sotavaunuilla** oli tärkeä osa kelttien varhaisessa sodankäynnissä. Sotavaunuja on La Tènen kulttuurin varhaisissa hautalöydöissä eli 500-luvulta eaa. lähtien. Vaunut kuitenkin poistuivat laajamittaisesta käytöstä Manner-Euroopassa 100-luvulla eaa., kun keltit oppivat ratsuväen käytön, mutta Britanniassa ja Irlannissa vaunut säilyivät käytössä vielä vuosisatoja. Viimeinen kirjattu tieto sotavaunujen käytöstä Manner-Euroopassa on Rooman ja kelttien välisestä Telamonin taistelusta vuodelta 225 eaa. 

Kelttien sotavaunut olivat kevyitä kaksipyöräisiä, kahden hevosen vetämiä ja edestä avoimia (tämä mahdollisti sen, että soturi siirtyi ketterästi vaunun aisalle ja heitti keihään hevosten päiden välistä.) Vaunuissa oli miehistönä ajaja ja yksi soturi. Keltit olivat taitavia vaunuseppiä, ja he oppivat ensimmäisinä Euroopassa tekemään pyöränkehän yhdestä puusta, kun siihen asti se oli tehty useammasta osasta.

## Taktiikka
Julius Caesar teki Britannian valloittamiseksi kaksi sotaretkeä vuosina 55–54 eaa. Melkein heti noustuaan maihin hän kohtasi kelttien sotavaunuja:

Vaunuista siis valmisteltiin taistelua ensiksi ajamalla vaunut jonossa suoraan vihollista kohti, ja heittämällä keihäitä yritettiin saada vihollisen taistelutahto murtumaan. Jos vihollinen ei kääntynyt pakoon, käännettiin vaunut ja ajettiin vihollisen ryhmityksen editse, edelleen keihäitä heittäen. Joskus vihollinen kierrettiin kokonaan ja hyökättiin myös selustaan. Useamman tällaisen hyökkäyksen jälkeen vaunut palasivat omiensa luokse ja vaunuista taistelleet soturit jalkautuivat osaksi jalkaväkeä. Tämän jälkeen ajajat vetäytyivät taistelusta vaunujen kanssa, valmistautuen mahdolliseen vetäytymiseen. Jos kelttien hyökkäykset torjuttiin, vaunut ja ratsuväki vetäytyivät taistelusta metsän suojaan. Erityisesti tämä teki Caesariin vaikutuksen.

## Lähteet
*
*
### Viitteet
Skole

**Skole** () on kaupunki Ukrainan Lvivin alueen Stryin piirissä. Skole sijaitsee Dnestrin vesistöön kuuluvan Opirjoen varrella, linnuntietä 97 kilometriä aluekeskus Lvivistä etelälounaaseen. Kaupunkia ympäröi Skolen Beskidien kansallispuisto.

Ukrainan tilastokeskus arvioi Skolen väkiluvuksi 6&nbsp;054 (2022). Vuonna 2001 siellä oli 6&nbsp;742 asukasta, ja vuonna 1990 noin 6&nbsp;900 asukasta. 

Tammikuun keskilämpötila on −4,3 ja heinäkuun +18,0 celsiusastetta. Keskimääräinen vuosisademäärä on 949 millimetriä.

Paikkakunnan ensimmäinen kirjallinen maininta on vuodelta 1397, jolloin kuningas Jagello salli väen asettautua asumaan Karpaattien laaksoihin. Skole sai myös Magdeburgin oikeudet samana vuonna. Arkeologiset havainnot osoittavat kuitenkin paikkakunnan olleen asuttu jo 1000-luvun alun tienoilla (Kiovan Rusin aikoihin). Tataarit (1594) ja unkarilaisjoukot (1610, 1657) tuhosivat kylän. 

Vuonna 1912 Skole erotettiin Galitsiassa omaksi kihlakunnakseen Stryin kihlakunnasta; Skolesta tuli kihlakuntakaupunki.

Skole on Ukrainan kesän 2020 aluehallintouudistuksen jälkeen kuulunut Stryin piiriin; sitä ennen se oli Skolen piirin hallintokeskus.

Kaupungin arkkitehtuurisesti ja kulttuurihistoriallisesti arvokkaisiin rakennuksiin lukeutuu muun muassa puurakenteinen Pyhän Panteleimonin kirkko ikonostaaseineen ja kellotapuleineen (kirkko 1597, kellotapuli 1600-luvulta).  

## Kuvia

Рада - panoramio (2).jpg|Valtuuston talo.
Ukraine-Skole-Rail Station.JPG|Skolen rautatieasema.
Church and the bell tower of the church St.Paraskeva in Skole.JPG|Pyhä Panteleimonin kirkko kellotapuleineen (1597 ja 1600-luku).
Ukraine-Skole-Church4.JPG|Pyhä Panteleimonin kirkon ikonostaasia.
Сколе - парк.jpg| Grödelin palatsia puistoineen. 
Skole Beskids National Nature Park, the river Opir 01.jpg|Opirjoki Skolen laidalla.


## Lähteet

## Aiheesta muualla
The Unforgettable Fire

**The Unforgettable Fire** on irlantilaisen rock-yhtye U2:n neljäs studioalbumi. Se on yhtyeen uran ensimmäinen albumi, jonka tuottivat suuresti yhtyeen musiikilliseen tyyliin vaikuttaneet Brian Eno ja Daniel Lanois. Albumin julkaisi Island Records 1. lokakuuta 1984. Albumi erosi edeltäjistään merkittävästi kokeellisen tyylinsä vuoksi, ja sitä onkin luonnehdittu albumiksi, jonka myötä ”U2 syntyi uudelleen.”

Albumin nimi on viittaus samannimiseen Hiroshiman ja Nagasakin pommituksista kertoneeseen taidenäyttelyyn, jossa yhtye oli vieraillut vuonna 1983 ollessaan *[[War (U2:n albumi)|War]]*-albuminsa kiertueella Japanissa. *The Unforgettable Firen* levyttäminen aloitettiin vuoden 1984 toukokuussa Meathin kreivikunnassa sijaitsevassa Slane Castle -linnassa, jonne yhtye oli muuttanut kirjoittamaan uusia kappaleita albumia varten. Albumin äänittäminen viimeisteltiin Dublinissa yhtyeelle jo tutussa Windmill Lane -studiossa.

*The Unforgettable Fire* sai positiivisen vastaanoton ja menestyi kansainvälisesti. Albumin singlejulkaisusta ”Pride (In the Name of Love)” muodostui yhtyeen siihenastisen uran suurin hitti, jonka turvin albumi nousi listaykköseksi Britannian ja Australian albumilistoilla. Yhdysvalloissa sen korkein sijoitus Billboard 200 -listalla oli 12. Vuonna 2009 albumista julkaistiin 25-vuotisjuhlapainos.

## Kappaleet
Musiikki: U2, sanoitukset: Bono.

#"A Sort of Homecoming" – 5:28
#"Pride (In the Name of Love)" – 3:48
#"Wire" – 4:19
#"The Unforgettable Fire" – 4:55
#"Promenade" – 2:35
#"4th of July" – 2:12
#"Bad" – 6:09
#"Indian Summer Sky" – 4:17
#"Elvis Presley and America" – 6:23
#"MLK" – 2:31

"Pride (In the Name of Love)" ja nimikappale julkaistiin singleinä.

Vuonna 1995, Mobile Fidelity Sound Lab remasteroi albumin ja julkaisi sen erikoisversiona. Tässä versiossa on levy on hieman pidempi, se sisältää 2:39 kestävän instrumentaalikappaleen "4th of July".

## Listasijoitukset ja myynti
### Albumi

### Singlet

## Tekijät
### Yhtyeen kokoonpano
*Bono – laulu
*The Edge – kitara, koskettimet, laulu
*Adam Clayton – basso
*Larry Mullen Jr. – rummut

### Muut muusikot
*Brian Eno – laulu, tuotanto, muutamat instrumentit, tekniikka
*Daniel Lanois – laulu, tuotanto, muutamat instrumentit, tekniikka

## Arvosteluja
* *[[Helsingin Sanomat]]*, verkkoliite: 

## Lähteet

## Aiheesta muualla
* Suuronen, Otto: Fire! Desibeli.net 26.1.2011.
Kuustudio

**Kuustudio** oli Apollo 11 -kuulennon vaiheita ja ensimmäisen kuukävelyn historiallisia hetkiä varten Yleisradion studioon Pasilaan koottu suora televisiolähetys kesällä 1969. Kyseessä oli ensimmäinen kerta, kun Suomen televisiossa esitettiin ohjelmaa yöaikaan.

Asiantuntijan ominaisuudessa paikalla olivat Ralf Friberg, Pertti Jotuni, Börje Hielm, Teppo Suonperä, Birger Wiik, Martti Tiuri, Gustaf Järnefelt, Bo Fagerström, Tenho Autere ja Mikael Lehtonen. Ohjelman toimittivat Yrjö Länsipuro, Erkki Toivanen, Jan Torvalds ja (Houstonissa) Pasi Rutanen. Raati vastasi uutisoinnin ohessa katsojien lähettämiin kysymyksiin. Insertteinä nähtiin Nasan alkuperäistä kuvaa Apollo-ohjelmasta.

Lähetystä varten Pasilaan oli rakennettu näyttävät lavasteet, ja saatavilla oli muuta rekvisiittaa, kuten Saturn V -kantoraketin esittelymateriaalia. Lähetyksen introna kuultiin Richard Straussin säveltämä ”Also Sprach Zarathustra”, joka oli juuri tullut tunnetuksi elokuvan *[[2001: Avaruusseikkailu (elokuva)|2001: Avaruusseikkailu]]* (1968) pääteemana. Ohjelmassa esiintyivät myös Vesa-Matti Loiri ja Titta Jokinen.

*Kuustudion* lähetyksessä ei kuultu Neil Armstrongin lausetta ”That’s one small step for [a] man, one giant leap for mankind” (”Tämä on pieni askel ihmiselle, mutta suuri ihmiskunnalle”). Toimittaja Pasi Rutanen oletti Armstrongin jo astuneen kuun pinnalle, vaikka tämä oli laskeutunut vasta kuumodulin rappusille. Hetkeä myöhemmin, kun Armstrong oikeasti astui kuun pinnalle ja oli juuri sanomassa kuuluisia sanojaan, Rutanen kertoi katsojille, että ”Neil Armstrong ei sanonut mitään historiallisia sanoja”.

## Lähteet

## Aiheesta muualla
* Kuustudio Ylen Elävässä arkistossa
Timo Kelaranta

**Timo Sakari Kelaranta** (s. 22. toukokuuta 1951 Helsinki) on espoolainen valokuvaaja, joka valmistui Taideteollisesta korkeakoulusta 1975. Hän toimi Taideteollisen korkeakoulun lehtorina 1983–1992, apulaisprofessorina 1992–1994 ja professorina 1999–2001. Vuodet 1994–1999 hän oli taiteilijaprofessori. Kelaranta on saanut valokuvataiteen valtionpalkinnon 1985 ja 1991 sekä valtion viisivuotisen taiteilija-apurahan 2002. 

Kelaranta on pitänyt yksityisnäyttelyn Chiassossa, Chicagossa, Lundissa, Madridissa, Nizzassa, Odensessa ja Pariisissa sekä osallistunut yhteisnäyttelyihin Amsterdamissa, Karlsruhessa, New Yorkissa ja Tukholmassa. Lisäksi hän on pitänyt retrospektiiviset näyttelyt Ljubljanassa 1992 ja Suomen valokuvataiteen museossa Helsingissä 2012. Kelarannan teoksia on Suomen valokuvataiteen museon,Kiasman, Espoon kaupungin ja Tukholman Moderna museetin kokoelmissa.

Kelaranta on jäsenenä vuonna 1973 perustetussa SAFTRA-valokuvaosuuskunnassa, jonka muut jäsenet ovat Ben Kaila, Matti Koivumäki, Veli-Heikki Uusitupa ja Risto Vuorimies. Valokuvauksen lisäksi ryhmä on muun muassa suunnitellut suuren määrän suomalaisia äänilevykansia.

Hänen ensimmäinen puolisonsa oli valokuvaaja Eeva Nikkonen (k.), toinen Auli Leskinen.

Kelarannalle myönnettiin Pro Finlandia -mitali 2012 ja  taiteilijaeläke vuonna 2014.

## Teokset
;Kuvateokset
* Prosesseja. Valokuvia 1980/89, omakustanne 1990
* Poikia ja naisia, Musta taide 1992
* Bridge for lovers, (näyttelyjulkaisu) Galleria Otso 1996
* Subimages, Musta taide 2000
* Palanen taivasta, omakustanne 2005
* The Quiets, (näyttelyjulkaisu) EMMA 2006

;Kaunokirjalliset teokset
* Sojuzin pojat. Novelleja, WSOY 2003
* Paratiisi. Romaani, 2009
* 2222. Esseitä, Bokeh 2022

## Lähteet
* Kuka kukin on 2007, Otava 2006

### Viitteet

## Aiheesta muualla
* Esittely EMMAN sivuilla
Fish and chips

**Fish and chips** (myös *fish 'n' chips*) on brittiläinen ruokalaji.

Ruokalaji koostuu uppopaistetusta leivitetystä kalafileestä, useimmiten turskasta, punakampelasta tai koljasta, sekä ranskalaisista perunoista. Perunoiden uskotaan olevan alkujaan ennemminkin kalan korvike kuin lisuke. Annoksia on saatavilla myös valmispakasteena.

## Fish and chips englanninkielisessä maailmassa

Yhdistyneessä kuningaskunnassa annoksia myydään useimmiten grillikioskia vastaavissa myyntikojuissa tai pubissa oluen kanssa. Ensimmäinen myyjä aloitti toimintansa vuonna 1860 Oldhamissa. Toisen maailmansodan aikana brittihallitus piti huolen siitä, ettei fish 'n' chips joutunut kortille. Tarkoituksena oli ylläpitää kotirintaman taistelutahtoa.. Vuodesta 1988 Yhdistyneessä kuningaskunnassa on jaettu National Fish And Chips Award -palkintoa ansioituneelle alan toimijalle.

Ruokalaji on levinnyt myös maailmalle, kuten Australiaan, Uuteen-Seelantiin ja Kanadaan.

Dublinissa ruokalajiin viitataan usein nimellä "one and one". Tämän taustalla on 1880-luvulla kaupungin ensimmäisen fish and chipsin myyneen italialaisen Giuseppe Cervin vaimo Palma, joka kysyi asiakkailta "yksi tällainen ja yksi tuollainen?"

Yhdistyneessä kuningaskunnassa joillain fish and chipsiä tarjoilevilla ravintoloilla on huvittavia nimiä, kuten esimerkiksi "A Salt and Battery", "The Codfather", "The Frying Scotsman", "Oh My Cod", "Frying Nemo" tai "Rock and Sole".

## Lähteet

## Aiheesta muualla
Kizuna

**Kizuna** () eli WINDS (*Wideband InterNetworking engineering test and Demonstration Satellite*) on Japanin avaruusjärjestön koneellinen tietoliikennesatelliitti, jonka se on toteuttanut yhdessä National Institute of Information and Communications Technologyn kanssa. Satelliitti liittyy Japanin sähköisen informaatioteknologian strategioihin.

Se laukaistiin 23. helmikuuta 2008 H-IIA-kantoraketilla. Sen tiedonsiirtonopeus on 155 Mb/s (vastaanotto maassa)/6 Mb/s (lähetys maasta). Viiden metrin antennilla voi vastaanottonopeus nousta 1,2 Gb/s:iin. Satelliitin paino on 2&nbsp;700 kilogrammaa ja sen toiminta-aika on 5 vuotta. Se toimii GEO-radalla.

WINDS sai poikkeuksellisesti nimen Kizuna jo vuoden 2007 lopulla. Perinteisesti japaninkielinen nimi on annettu vasta, kun on todettu, että avaruusalus toimii avaruudessa. 

## Lähteet

## Aiheesta muualla
* JAXAn WINDS-sivusto
*
Lumitykki (täsmennyssivu)

**Lumitykki** voi tarkoittaa seuraavia:

* lumitykki, kone, jolla valmistetaan keinotekoista lunta
* Lumitykki.net, lumilautailuaiheinen keskustelupalsta
Umpihankifutis

**Umpihankifutis** on suomalainen versio jalkapallosta, jota pelataan vihreän veran sijaan umpihangessa. Säännöt ovat samat kuin suopotkupallossa.

## Kilpailut

Ensimmäinen umpihankifutisturnaus pelattiin vuonna 2000 Hyrynsalmen Syväjärven jäällä, tittelinä Suomen Mestaruus. Vuonna 2001 turnaus sai EM-kisojen arvon. Vuodesta 2002 lähtien Syväjärvellä on kilpailtu lajin maailmanmestaruudesta.

## Sääntöjä

Tapahtuma pelataan hyvässä ja reippaassa urheiluhengessä. Epäurheilijamaisesti käyttäytyvät joukkueet voidaan hylätä kisoista. Peliaika on 2&nbsp;×&nbsp;10 minuuttia ja kentän koko on 60&nbsp;×&nbsp;35 metriä. Kulmapotkut, rangaistuslaukaukset sekä raja"heitot" annetaan käsistä potkaisemalla. Pelaajien lukumäärä joukkuetta kohden kentällä on maalivahti ja 5 kenttäpelaajaa. Joukkueella pitää olla kentällä vähintään 4 pelaajaa, vaihtopelaajien määrää ei ole rajoitettu. Myöskään vaihtojen määrää ei ole rajoitettu ja ne saa suorittaa "lennosta". Pelissä ei ole paitsiosääntöä.

## Lähteet

## Aiheesta muualla
*Suopotkupallon ja Umpihankifutiksen viralliset sivut
Matkaopas

**Matkaopas** on vapaamuotoinen ammattinimike, jota käytetään henkilöstä, joka toimii matkailualan opastustehtävissä.

## Eri tyyppisiä oppaita
**Kotimaan matkaopas** opastaa kotimaassaan sekä koti- että ulkomaisia turistiryhmiä. Omalla asiantuntemuksellaan opas välittää matkailijoille matkakohteen tietoa. Useimmat oppaat tekevät osa-aikaista freelancetyötä. Toimeksiantajia ovat matkailu- ja matkatoimistot, opaskeskukset, matkanjärjestäjät, liikenneyhtiöt sekä yritykset. Kotimaan matkaopas työskentelee tavallisesti kaupunkien ja kuntien paikallis- ja kohdeoppaana, erikoisoppaana, transferina tai matkanjohtajana. Matkaopas tekee asiakaspalvelutyötä, jossa opastus tapahtuu asiakkaan toivomusten ja tilauksen mukaisesti.

**Paikallisoppaat** opastavat erilaisia nähtävyys- ja tutustumiskierroksia. Tavallisesti paikallisoppaat työskentelevät liikkuvassa ajoneuvossa, kuten bussissa tai laivassa, mutta opastavat myös kävellen teemakierroksilla tai paikkakunnan kohteissa. Kotimaan kohdeoppaat toimivat esimerkiksi museoissa, kirkoissa, julkisissa rakennuksissa tai tehtaissa. Tarvittaessa oppaat toimivat myös matkanjohtajina sekä Suomeen tuleville että ulkomaille matkustaville ryhmille. Matkanjohtajana työskentelevä opas seuraa ryhmän mukana koko heidän lomansa ajan. Hän vastaa matkan käytännön järjestelyistä ja siitä, että asiakkaan tilaus on sopimuksen mukainen ja että matkaohjelman palvelut toimivat.

**Transferi** () hoitaa asiakkaiden kuljetuksia. Transferin tehtävänä voi esimerkiksi olla vieraiden nouto lentokentältä, rautatieasemalta tai satamasta ja heidän kuljettaminen hotelliin. Oppaat voivat myös seurustella vieraiden kanssa kokousten yhteydessä tai viedä heidät ostoskierrokselle tai patikkaretkelle. 

**Luonto- ja eräoppaat** suunnittelevat ja järjestävät luonto- ja eräretkiä. 

## Matkaoppaiden koulutus
Matkaoppaille, -johtajille tai matkanvetäjille ei ole olemassa yleisiä keskiasteen opintoja. Kaupalliset valmismatkanjärjestäjät ja opasyritykset kouluttavat yleensä itse työntekijänsä sopivilla kursseilla. 

### [[Aurinkorannikon matkaopaskoulu]]

Espanjan Aurinkorannikolla toimii suomalaisille suunnattu Aurinkorannikon matkaopaskoulu, joka valmistaa ulkomaan matkaoppaita. 

### [[Adulta]]

Ammatillisista aikuiskoulutuskeskuksista Helsingin Oulunkylässä toimiva Adulta Oy järjestää matkaoppaan ammattitutkinto –nimellä koulutusta. Suomen Opasliiton hyväksymän peruskurssin tai vastaavan koulutuksen suorittaneet voivat käyttää nimitystä auktorisoitu matkailuopas. 

### Pätevyydet

Oppailla ei ole varsinaisia virallisia kelpoisuusehtoja, mutta opaskeskukset välittävät yleensä vain auktorisoituja matkailuoppaita. Auktorisoitu matkaopas saa käyttää Suomen Opasliiton hopeista merkkiä.

## Lähteet

## Aiheesta muualla
Kompuutteri

**Kompuutteri** voi tarkoittaa seuraavia:

* tietokone
* *[[KotiMikro]]*, lehti (aiemmin *Kompuutteri kaikille*).
Moritz Volz

**Moritz Volz** (s. 21. tammikuuta 1983 Siegen) on Saksasta kotoisin oleva jalkapallopuolustaja, joka pelaa Bundesliiga-seura St. Paulissa.

Volzin aikaisempia seuroja olivat Schalke, Arsenal, Wimbledon ja Fulham. Hän on edustanut Saksan maajoukkuetta junioritasolla ja nimetty myös kerran aikuisten maajoukkueeseen vuonna 2004, muttei saanut peliaikaa.

30. joulukuuta 2006 Volz teki valioliigahistorian 15&nbsp;000:n maalin ottelussa Chelseaa vastaan. Valioliigan sponsoriyritys myönsi tästä syystä hänelle 15&nbsp;000 puntaa lahjoitettavaksi vapaasti valittavaan hyväntekeväisyyskohteeseen. Tämän maalin johdosta hänelle on annettu lempinimi *[[voltti|15,000 Volz]]*.

## Lähteet
Pelican

**Pelican** on yhdysvaltalainen yhtye, jonka musiikkityyli luokitellaan yleensä post-metalliksi, koska siihen on yhdistetty post-rockin lisäksi doom metal -vaikutteita. Musiikki on raskasta, hidasta ja teemaltaan luonnonläheistä. Yhtye perustettiin Chicagossa, Illinoisissa vuonna 2001. Pelicanin levy-yhtiö on yhdysvaltalaisen Isis-yhtyeen jäsenen Aaron Turnerin omistama Hydra Head Records.

## Kokoonpano

* Trevor de Brauw - kitara
* Bryan Herweg - basso
* Larry Herweg - rummut
* Laurent Schroeder-Lebec - kitara

## Diskografia
### Studioalbumit

**[[Australasia (albumi|Australasia]]* (2003)
**[[The Fire in Our Throats Will Beckon the Thaw]]* (2005)
**[[City of Echoes]]* (2007)
**[[What We All Come To Need]]* (2009)

### EP:t

**[[Pelican (albumi)|Pelican]]* (2001) 
**[[March into the Sea]]* (2005) 
**[[Pink Mammoth]]* (2007) 

### Split-julkaisut

**Pelican/Scissorfight/The Austerity Program Split* (2003)
**Pelican/Playing Enemy Split* (2005)
**Mono/Pelican split* (2005)

### DVD:t

**Live in Chicago 06/11/03* (2005)

### Muut julkaisut

**After the Ceiling Cracked* (2008)

## Aiheesta muualla
* Yhtyeen viralliset sivut  
* 
*
Paul Konchesky

**Paul Konchesky** (s. 15. maaliskuuta 1981 Barking, Lontoo) on englantilainen jalkapalloilija. Hän pelaa valioliigaseura Leicesterin riveissä, jonne siirtyi 2011 Liverpoolista.

Konchesky aloitti uransa Charlton Athleticissa syksyllä 1997, jolloin hänestä tuli nuorin Charltonissa pelannut pelaaja. Konchesky edusti Charltonia aina vuoteen 2005 asti lukuun ottamatta lyhyttä lainajaksoa Tottenhamissa. Charltonista hän siirtyi West Hamiin, jossa hän pelasi kaksi kautta vuoteen 2007 saakka ennen Fulhamiin siirtymistään.

Roy Hodgsonin siirryttyä Fulhamista Liverpoolin valmentajaksi kesällä 2010, pestasi hän myös luottopelaajansa Koncheskyn Fulhamista Liverpooliin. Hodgsonin potkujen myötä Konchesky kuitenkin lainattiin Liverpoolista Nottinghamin riveihin jo tammikuussa 2011. Siirto Leicesteriin tapahtui heinäkuussa 2011. 

Konchesky on pelannut kaksi maaottelua Englannin maajoukkueessa sekä 15 peliä alle 21-vuotiaiden maajoukkueessa.

## Lähteet
Zoom 8

**Zoom<sup>8</sup>** (myös **Zoom 8**) on yhden hengen ISAFin sääntöjen mukainen yksityyppiluokan kevytvene eli jolla. Zoom8-jolla soveltuu erityisesti yli 50-kiloiselle purjehtijalle ensiveneeksi. Runsaassa kymmenessä vuodessa Zoom 8 -luokka on kasvanut yhdeksi Suomen merkittävimmistä nuorison kilpapurjeveneluokaksi. Zoom8-veneillä purjehditaan lähinnä Euroopassa. Luokkaliittoja toimii ainakin Suomessa, Isossa-Britanniassa, Ruotsissa, Tanskassa, Ranskassa, Venäjällä, Virossa, Espanjassa, Saksassa, Puolassa ja Norjassa.

## Historia
Suomessa 1990-luvun alussa laivanrakentaja DI Henrik Segercrantz suunnitteli Zoom8-jollan. Ideana oli toteuttaa uudenaikainen ratkaisu ensimmäiseksi purjejollaksi. Ensimmäinen versio esitettiin Helsingin Venenäyttelyssä talvella 2001. Tämä prototyyppijolla parannettiin sekä varusteratkaisuiltaan että muutamalla rakenteellisella parannuksella. Tässä työssä hyödynnettiin myös purjehtijoiden ja muun muassa alan toimittajien ajatuksia ja palautetta. Runkomuoto, purjeratkaisu ja muut tärkeimmät ominaisuudet säilyivät alkuperäisestä versiosta. Tavoitteena oli aikaansaada valmiiksi harkittu tuote, joka teknisesti ja ominaisuuksiltaan soveltuisi aloittelijalle, mutta antaisi myös kehittyvälle nuorelle purjehtijalle sopivan alustan. Master-muottien valmistus aloitettiin syksyllä 1993 ja ensimmäiset jollat purjehtivat kesällä 1994. 

Suunnittelun lähtökohtana oli luoda mahdollisimman tasavertainen kilpaveneluokka. Zoom8-luokka suunniteltiin Kansainvälisen Purjehtijaliiton, ISAF, yksityyppiluokan sääntöjen ihanteen mukaiseksi eikä tässä luokassa ole mahdollisuuksia muutoksiin tai *parannuksiin*. Näin kaikki kilpailijat ovat tasavertaisessa asemassa lähtöviivalla.

## Purjehdusominaisuudet
Zoom8-jollalla on helppoa ja turvallista purjehtia. Kaaduttuaan kokenut kilpapurjehtija saa Zoom8-jollan takaisin pystyyn muutamassa sekunnissa ja vauhtiin jopa 15 sekunnissa. Kovassa tuulessa kaatuessaan Zoom8 voi olla kokemattomalle purjehtijalle vaarallinen: Jos purjehtija menettää otteen jollasta, se voi kyljellään kaatuneena karata nopeasti purjehtijan tavoittamattomiin. 

## Kuvia

kuva:Zoom 8 on shore.jpg|Zoom8 maalla
kuva:Zoom 8.jpg|Oikealla Zoom8 purjehduksessa


## Aiheesta muualla
* Suomen Zoom<sup>8</sup>-liitto ry
* International Zoom<sup>8</sup> Class Association 
* www.zoom8.com
* Børresen, tanskalainen valmistaja.
Kotiseutumuseo

**Kotiseutumuseot** ovat paikallista historiaa ja perinnettä tallentavia ja esitteleviä paikallismuseoita. Museoiden esineistö liittyy usein maatalouteen ja kuvaa erityisesti aikaa ennen maatalouden koneistumista.

## Katso myös
* Luettelo Suomen kotiseutumuseoista

## Lähteet
Aix

**Aix** tarkoittaa seuraavia asioita:

* Aix-en-Provence, kaupunki Ranskan Provencessa Marseillen pohjoispuolella
* Aix-les-Bains, kaupunki Ranskassa Lyonin itäpuolella
* Aix-la-Chapelle, Aachenin ranskankielinen nimi
* AIX, IBM:n kehittämä Unix-käyttöjärjestelmä
* mandariinisorsat (*Aix*), suku sorsien heimossa.
Devin Ratray

**Devin Ratray** (s. 11. tammikuuta 1977) on yhdysvaltalainen näyttelijä. Hän syntyi New Yorkissa ja hänen tunnetuin roolityönsä on Buzz McCallister kahdessa ensimmäisessä *[[Yksin kotona]]* -elokuvassa.

## Aiheesta muualla
*